మనోబాల

మనోబాల (1953, డిసెంబరు 8 - 2023, మే 3) భారతీయ సినిమా నటుడు, నిర్మాత, దర్శకుడు, హాస్యనటుడు, యూట్యూబర్. ఇతడు ప్రధానంగా తమిళ భాషా చిత్రాలలో సహాయ పాత్రలు పోషించాడు. దక్షిణ భారత సినీమారంగంలో అత్యంత ప్రజాదరణ పొందిన హాస్యనటులలో ఒకడు. మనోబాల 35 ఏళ్ళ కెరీర్‌లో సుమారు 450కి పైగా సినిమాల్లో నటించి, 25కు పైగా సినిమాలకు, మూడు సీరియళ్ళకు  దర్శకత్వం వహించాడు. నిర్మాతగా రెండు సినిమాలు నిర్మించాడు.

జననం 
మనోబాల 1953, డిసెంబరు 8 న తమిళనాడులోని నాగర్‌కోయిల్‌లో జన్మించాడు.

సినిమారంగం 
పదిహేడేళ్ళకే 1970వ దశకం ప్రారంభంలో తమిళ సినిమారంగంలోకి అడుగుపెట్టాడు. కమల్ హాసన్ సూచనతో 1979లో భారతీరాజా తీసిన పుతియా వార్పుగల్ సినిమాకి సహాయ దర్శకుడిగా పనిచేశాడు. అదే సినిమాలో ఒక చిన్నపాత్రలో కూడా నటించాడు. 1980లో భారతి రాజా తీసిన ‘నిరమ్‌ మారంత పూకల్‌’ సినిమాలో నటుడిగా మరో అవకాశం వచ్చింది.

ఆ తర్వాత వరుసగా నటుడిగా చేస్తూనే, 1982లో ‘ఆగయ గంగాయ్‌’ అనే రోమ్‌-కామ్‌ సినిమా తీశాడు. అది ఆశించిన స్థాయిలో విజయం సాధించలేకపోవడంతో మళ్ళీ నటనపై దృష్టి పెట్టాడు. మూడేళ్ళ తరువాత ‘నాన్‌ ఉంగల్‌ రసిగన్‌’, ‘పిల్లై నిలా’ అనే రెండు సినిమాలకు దర్శకత్వం వహించాడు. ఆ రెండు సినిమాలు కమర్షియల్‌గా మంచి విజయాలు సాధించడంతో దర్శకుడిగానూ బిజీ అయిపోయాడు.

తమిళంలోనే కాకుండా కన్నడ, హిందీ సినిమాలకు కూడా దర్శకత్వం వమించాడు. పలు సీరియల్స్‌ కూడా దర్శకత్వం వహించాడు. ఎన్నో వందల సినిమాల్లో హాస్యనటుడిగా మెప్పించిన మనోబాల 2003 నుంచి 2023 వరకు నటుడిగా తీరక లేకుండా గడిపాడు. పలు డబ్బింగ్‌ సినిమాలతో తెలుగు ప్రేక్షకులను మెప్పించిన మనోబాల తెలుగులోనూ కొన్ని సినిమాలు చేశాడు.

‘పున్నమినాగు’, ‘గగనం’, ‘మనసును మాయ సేయకే’, ‘డేగ’, ‘ఊపిరి’, ‘రాజా ధి రాజా’, ‘మహానటి’, ‘దేవదాసు’, ‘రాజ్‌ధూత్‌’ వంటి సినిమాల్లో మెప్పించాడు. 2023 సంక్రాంతి బ్లాక్‌బస్టర్‌గా నిలిచిన వాల్తేరు వీరయ్య సినిమాలో జడ్జి పాత్ర పోషించాడు. నటుడిగా మనోబాల చివరి చిత్రం కాజల్‌ నటించిన ‘ది ఘోస్టీ’.

నటుడిగా

సినిమాలు

సీరియల్స్

దర్శకుడిగా

సినిమాలు

సీరియల్స్

నిర్మాతగా

డబ్బింగ్ ఆర్టిస్ట్‌గా

మరణం 
కాలేయ సంబంధించిన వ్యాధితో బాధపడిన మనోబాల తన 69 ఏళ్ళ వయసులో 2023, మే 3న చెన్నైలోని తన నివాసంలో  మరణించాడు. కాగా జనవరి 2023లో ఛాతీనొప్పి కారణంగా యాంజియో ఆయనకు చికిత్స జరిగింది. చనిపోయే ముందు వరకు రోజుకు 200 సిగరెట్లకు పైగా తాగేవాడు.

మూలాలు

బయటి లింకులు 
 

1953 జననాలు
2023 మరణాలు
భారతీయ సినిమా నటులు
తమిళ సినిమా నటులు
తమిళ సినిమా కథా రచయితలు
తమిళ సినిమా దర్శకులు
తమిళ సినిమా నిర్మాతలు
తమిళ సినిమా హాస్యనటులు
హిందీ సినిమా దర్శకులు
హిందీ సినిమా నటులు
తెలుగు సినిమా నటులు
కన్నడ సినిమా నటులు
మలయాళ సినిమా నటులు